open-index/open-wikipedia-markdown huggingface dataset:
Βραβεία Τόνυ

Τα ***Βραβεία Τόνι*** (αγγλ. **Tony Awards**) αναγνωρίζουν επιτεύγματα στο χώρο του θεάτρου του Μπρόντγουεϊ. Τα Βραβεία απονέμονται από το American Theatre Wing και το The Broadway League σε μία ετήσια τελετή στη Νέα Υόρκη για παραγωγές και εμφανίσεις του Μπρόντγουεϊ, ενώ ένα βραβείο απονέμεται για θέατρο της περιφέρειας. Τα βραβεία έχουν πάρει το όνομά τους από την Αντουανέτ Πέρι, η οποία ήταν συνιδρυτής του Αμερικανικού Θεατρικού Συνδέσμου (American Theatre Wing).

Τα *Βραβεία Τόνυ* θεωρούνται η υψηλότερη τιμή στο χώρο του θεάτρου στις Ηνωμένες Πολιτείες και έχουν το ίδιο κύρος με τα αντίστοιχα *[[Βραβεία Όσκαρ]]* στο χώρο του κινηματογράφου, τα *[[Βραβεία Γκράμι]]* στη μουσική και τα *[[Βραβεία Έμμυ]]* στην τηλεόραση.

## Κατηγορίες βραβείων
Υπάρχουν 26 κατηγορίες βραβείων και επιπλέον αρκετά ειδικά βραβεία. Το 1947 απονεμήθηκαν 11 βραβεία, ενώ τα ονόματα και ο αριθμός των κατηγοριών έχουν αλλάξει με το πέρασμα των χρόνων.

*Καλύτερο Θεατρικό Έργο
*Καλύτερο Μιούζικαλ
*Καλύτερο βιβλίο Μιούζικαλ
*Καλύτερη πρωτότυπη μουσική επένδυση
*Καλύτερη αναβίωση θεατρικού έργου
*Καλύτερη αναβίωση μιούζικαλ
*Καλύτερη Α' Αντρική Ερμηνεία σε θεατρικό έργο
*Καλύτερη Α' Γυναικεία Ερμηνεία σε θεατρικό έργο
*Καλύτερη Α' Αντρική Ερμηνεία σε μιούζικαλ
*Καλύτερη Α' Γυναικεία Ερμηνεία σε μιούζικαλ
*Καλύτερη Β' Αντρική Ερμηνεία σε θεατρικό έργο
*Καλύτερη Β' Γυναικεία Ερμηνεία σε θεατρικό έργο
*Καλύτερη Β' Αντρική Ερμηνεία σε μιούζικαλ
*Καλύτερη Β' Γυναικεία Ερμηνεία σε μιούζικαλ
*Καλύτερη σκηνοθεσία θεατρικού έργου
*Καλύτερη σκηνοθεσία μιούζικαλ
*Καλύτερη χορογραφία
*Καλύτερη Ενορχήστρωση
*Καλύτερα σκηνικά θεατρικού έργου
*Καλύτερα σκηνικά μιούζικαλ
*Καλύτερα κοστούμια θεατρικού έργου
*Καλύτερα κοστούμια μιούζικαλ
*Καλύτερος σχεδιασμός φωτισμού θεατρικού έργου
*Καλύτερος σχεδιασμός φωτισμού μιούζικαλ
*Καλύτερος ηχητικός σχεδιασμός θεατρικού έργου
*Καλύτερος ηχητικός σχεδιασμός μιούζικαλ

### Ειδικές κατηγορίες
*Βραβείο Τόνυ θεάτρου της περιφέρειας
*Ειδικό βραβείο Τόνυ
*Βραβείο Τόνυ διάκρισης για υπεροχή στο θέατρο
*Βραβείο Ισαμπέλ Στίβενσον

## Παραπομπές


## Εξωτερικοί σύνδεσμοι
* Η ιστοσελίδα των Βραβείων Τόνυ 
* Η ιστοσελίδα του American Theatre Wing
* Η ιστοσελίδα του The Broadway League
1444 Παννονία

μικρογραφία|3D μοντέλο του αστεροειδούς 1444 Παννονία
Η **Παννονία (Pannonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,91. Ανακαλύφθηκε το 1938 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά της από την περιοχή και αρχαία ρωμαϊκή επαρχία Παννονία.

## Φυσικά χαρακτηριστικά
Η μέση διάμετρος της Παννονίας εκτιμάται σε 29,20 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,4748. Η Παννονία περιστρέφεται γύρω από τον εαυτό της μία φορά κάθε 10 ώρες και 45,4 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Παννονια
1445 Κονκόλυα

Η **Κονκόλυα (Konkolya)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,543. Ανακαλύφθηκε το 1938 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά της από τον Νικόλαο Τέγκε φον Κονκόλυ (*Nicolaus Thege von Konkoly*), προς τιμή του οποίου ονομάσθηκε και το αστεροσκοπείο αυτό.

## Φυσικά χαρακτηριστικά
Ο φασματικός τύπος της Κονκόλυας είναι **C** (ανθρακούχος). Τα υπόλοιπα φυσικά χαρακτηριστικά της είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κονκολυα
1448 Λιντμπλαντία

Η **Λιντμπλαντία (Lindbladia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,718. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της προς τιμή του Σουηδού αστρονόμου Μπερτίλ Λίντμπλαντ.

## Φυσικά χαρακτηριστικά
Η μέση διάμετρος της Λιντμπλαντίας εκτιμάται σε 20,65 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0378. Η Λιντμπλαντία περιστρέφεται γύρω από τον εαυτό της μία φορά κάθε 10 ώρες και 58 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιντμπλαντια
1449 Βίρτανεν

μικρογραφία|3D μοντέλο του αστεροειδούς 1449 Βίρτανεν
Ο **Βίρτανεν (Virtanen)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 11,899. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του Φινλανδού βιοχημικού Αρτούρι Ίλμαρι Βίρταν (βραβείο Nobel 1945).

* Το 1966 ο Κ. Μπάρντγουελ από το Σινσινάτι των ΗΠΑ εξακρίβωσε ότι ο αστεροειδής 1928 DC, που ανακαλύφθηκε στις 24/2/1928 από τον Κ. Ράινμουτ και είχε ονομασθεί αρχικώς 1095 Τουλίπα, ήταν ο ίδιος με τον αστεροειδή 1449 Βίρτανεν που είχε ανακαλυφθεί από τον Βάισαλα. Αυτό το σώμα διατηρεί το όνομα 1449 Βίρτανεν, ενώ το όνομα 1095 Τουλίπα προσδόθηκε στον αστεροειδή 1926 GS, που ανακαλύφθηκε στις 14/4/1926 από τον Ράινμουτ και ήταν ανώνυμος μέχρι τότε.

## Φυσικά χαρακτηριστικά
Ο φασματικός τύπος του Βίρτανεν είναι **S** (λιθώδης). Ο Βίρτανεν περιστρέφεται γύρω από τον εαυτό του μία φορά κάθε 30 ώρες και 29,7 λεπτά, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιρτανεν
1447 Ούτρα

Η **Ούτρα (Utra)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,735. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας και του έδωσε το όνομα της γενέτειρας πόλης του, που είναι το σημερινό Γιόενσουου.

## Φυσικά χαρακτηριστικά
Η μέση διάμετρος της Ούτρα εκτιμάται σε 18 περίπου χιλιόμετρα. Τα υπόλοιπα φυσικά χαρακτηριστικά της είναι άγνωστα. Η Ούτρα περιστρέφεται γύρω από τον εαυτό της μία φορά κάθε περίπου 250 ως 265 ώρες, μία εξαιρετικά αργή περιστροφή για αστεροειδή (Martinez 2011).

## Εξωτερικοί σύνδεσμοι
* Τροχιά από το JPL (Java) / Εφημερίδα

Ουτρα
Norwegian Air Shuttle

μικρογραφία|Boeing 737-800
Η **Norwegian Air Shuttle**, γνωστή και ως **Norwegian**, είναι αεροπορική εταιρεία χαμηλού κόστους, η μεγαλύτερη στις Σκανδιναβικές χώρες και η τρίτη μεγαλύτερη στην Ευρώπη. Προσφέρει υψηλής συχνότητας πτήσεις μεταξύ των Σκανδιναβικών χωρών, και χαμηλότερης συχνότητας πτήσεις μεταξύ άλλων διεθνών προορισμών. Το 2010 μετέφερε πάνω από 13 εκατομμύρια επιβάτες, που της απέφεραν κέρδος πάνω από 8,6 δισεκατομμύρια νορβηγικές κορώνες (NOK).
Από τον Δεκέμβριο του 2017 η Norwegian έχει στον στόλο της 145 αεροσκάφη Boeing 737 και Boeing 787-8 Dreamliner. Η Norwegian χρησιμοποιεί σαν βάσεις της τα αεροδρόμια του Όσλο (Gardermoen), της Κοπεγχάγης, της Στοκχόλμης(Arlanda), του Ελσίνκι(Vantaa), του Μπέργκεν, του Τρόντχαϊμ, του Στάβανγκερ.
Η Norwegian προτίθεται να ξεκινήσει διηπειρωτικές πτήσεις το 2012 με το αεροσκάφος Boeing 787-8 Dreamliner. Ήδη η εταιρεία έχει παραγγείλει 6 αεροσκάφη αυτού του τύπου και διαπραγματεύεται την αγορά άλλων 4-6 αεροσκαφών, στοχεύοντας στη δημιουργία στόλου 10-15 Dreamliners στο μεσοδιάστημα. Με τα νέα αεροσκάφη η Norwegian  ξεκινήσε πτήσεις απο τον Οκτώβριο του 2017 προς Νέα Υόρκη, Βοστώνη, Μπανγκόκ και Σιγκαπούρη, και από τον Μάρτιο του 2018 στο Μπουένος Άιρες της Αργεντινής.

## Προορισμοί
Η Norwegian Air Shuttle εξυπηρετεί προορισμούς σε Ευρώπη, Βόρεια Αφρική, Βόρεια Αμερική, Νότια Αμερική  και Μέση Ανατολή, με τακτικά δρομολόγια αλλά και με εποχικά δρομολόγια αναψυχής. Για τοπογραφικούς και δημογραφικούς λόγους, οι πτήσεις εσωτερικού της Νορβηγίας αποτελούν μια από τις μεγαλύτερες αεροπορικές αγορές του Βορρά, και μία από τις σημαντικότερες στην Ευρώπη. Οι σκανδιναβικές χώρες, με τα ποτάμια, τα φιορδ, τα βουνά, τις λίμνες, τα χειμερινά χιόνια καθιστούν δύσκολες τις συγκοινωνίες και η συγκοινωνία με αεροπλάνο είναι πολλές φορές επιβεβλημένη.

## Εξωτερικοί σύνδεσμοι
* Επίσημη ιστοσελίδα
* Η Norwegian Air Shuttle στο flydeals

Κατηγορία:Ευρωπαϊκές αεροπορικές εταιρείες
Κλίφορντ Ντάρλινγκ

Ο **Σερ Κλίφορντ Ντάρλινγκ** (*Sir Clifford Darling*, 6 Φεβρουαρίου 1922 &ndash; 27 Δεκεμβρίου 2011) ήταν ο 4ος Γενικός Κυβερνήτης των νησιών Μπαχάμες από τις 2 Ιανουαρίου 1992 έως την αποχώρησή του, στις 2 Ιανουαρίου 1995. Τιμήθηκε από το Τάγμα της Βασίλισσας Βικτωρίας.

## Σταδιοδρομία
Γεννήθηκε στο Όκλινς και στην αρχή εργάστηκε ως οδηγός ταξί. Υπήρξε γενικός γραμματέας και πρόεδρος της Ένωσης Οδηγών Ταξί της χώρας του. Υπηρέτησε ως γερουσιαστής κατά την περίοδο 1964–67, αντιπρόεδρος της Εθνοσυνέλευσης το 1967-69, υπουργός Προεδρίας το 1969, Εργασίας και Πρόνοιας το 1971 και Εργασίας και Κοινωνικών Ασφαλίσεων το 1974-77. Το τελευταίο του αξίωμα προτού διοριστεί Κυβερνήτης ήταν εκείνο του προέδρου της Εθνοσυνέλευσης, από το 1977 ως το 1992. Τη χρονιά εκείνη ανέλαβε Γενικός Κυβερνήτης, διαδεχόμενος τον Χένρι Μίλτον Τέιλορ. Το 1995 η θητεία του τερματίστηκε και τον διαδέχθηκε στο αξίωμα ο Όρβιλ Τέρνκουεστ.

Ο Ντάρλινγκ απεβίωσε στα τέλη του 2011.

## Παραπομπές


## Εξωτερικοί σύνδεσμοι
* Αρχείο για τον Ντάρλινγκ
* Bahamas Press: Fourth Bahamian-Born Governor General Sir Clifford Darling Passes at 89

Κατηγορία:Γενικοί Κυβερνήτες των Μπαχαμών
Ηλιούπολις (Αίγυπτος)

Η **Ηλιούπολις** (Αρχαία Αιγυπτιακά: *I͗wnw*, Κοπτικά: ⲱⲛ) υπήρξε σημαντική πόλη της αρχαίας Αιγύπτου. Το όνομά της αναφέρεται στους χρόνους του Παλαιού Βασιλείου. Βρίσκονταν βορειοανατολικά του σημερινού Καΐρου, και είχε τα σημαντικά ιερά του Ατούμ και του Μπενού.

## Πηγές
* Hans Bonnet: *On.* In: *Lexikon der ägyptischen Religionsgeschichte.* Hamburg 2000, ISBN 3-937872-08-6, S. 543-545.
* *Abenteuer Archäologie. Kulturen, Menschen, Monumente.*  2, 88, Spektrum der Wissenschaft Verl.-Ges., Heidelberg 2006, 
* D. Raue: *Heliopolis und das Haus des Re. Eine Prosopographie und ein Toponym im Neuen Reich.* In: *Abhandlungen des Deutschen Archäologischen Instituts Kairo* (ADAIK) 16, Berlin 1999
* Φλίντερς Πέτρι & Ernest J. Mackay: *Heliopolis, Kafr Ammar and Shurafa.* London 1915 unter Heidelberger historische Bestände – digital

## Εξωτερικοί σύνδεσμοι

* Παρουσίαση της Ηλιούπολις από τον ιστότοπο www.bibelwissenschaft.de.

Κατηγορία:Πόλεις της Αρχαίας Αιγύπτου
Κατηγορία:Αλέξανδρος ο Μέγας
Βαρβάρα (γλυκό)

thumb|right|300px|Παραδοσιακό γλυκό βαρβάρα (οι μουσουλμάνοι το αποκαλούν ασουρέ) στην Κομοτηνή κατά την διάρκεια της ισλαμικής εορτής του Ασουρέ τον Δεκέμβριο 2011.
[thumb|right|300px|Ασουρές στην [Τουρκία.]]

Ο **ασουρές** *(αρσ. [[ουσιαστικό|ουσ.]], [[τουρκικά]]: Aşure)* ή **βαρβάρα** *(θηλ. [[ουσιαστικό|ουσ.]])* είναι ένα γλυκό, γνωστό στους Τούρκους και ως *το γλυκό του [[Κιβωτός του Νώε|Νώε]]*, το οποίο παραδοσιακά υπάρχει στην Ελλάδα και στην Τουρκία, αλλά είναι διαδεδομένο και στην περιοχή της Μέσης Ανατολής. Το γλυκό εμφανίζεται στην παράδοση τόσο των χριστιανών όσο και των μουσουλμάνων των περιοχών αυτών. Περιέχει ένα μείγμα από σπόρους, όσπρια, όπως φασόλια και ρεβίθια, σιτάρι, ξηρούς καρπούς και φρούτα και σερβίρεται ζεστό,  πασπαλισμένο με κανέλα και γαρνιρισμένο με ξηρούς καρπούς, ρόδι, σταφίδες κλπ.

## Μουσουλμανικός Κόσμος
Οι μουσουλμάνοι το σερβίρουν τον πρώτο μήνα του Ισλαμικού ημερολογίου Μουχαρέμ και συγκεκριμένα στις 10 του μήνα όταν γιορτάζεται η Ημέρα του Ασουρέ  (Τουρκικά: Aşure Günü).

## Ελλάδα
Στην Ελλάδα και συγκεκριμένα στην Θράκη το γλυκό γίνεται με κοπανισμένο σε γουδί σιτάρι, το οποίο βράζεται και ανακατεύεται με κοπανισμένο, ψημένο σουσάμι, αμύγδαλα, καρύδια και γλυκαίνεται με πετιμέζι, χυμό ροδιών, χουρμάδες, σύκα ή ζάχαρη. Στους Έλληνες χριστιανούς είναι γνωστό και ως *βαρβάρα*, από την εορτή της Αγίας Βαρβάρας, κατά την οποία φτιάχνεται και μοιράζεται συμβολίζοντας την πανσπερμία. Το ίδιο γλυκό κάνουν και οι Έλληνες μουσουλμάνοι της Θράκης γιορτάζοντας την Ημέρα του Ασουρέ, το οποίο μοιράζουν σε γείτονες.

## Παραπομπές

## Εξωτερικοί σύνδεσμοι

*Ασουρές - συνταγή
*Ασουρές - συνταγή
*Βαρβάρα με νισεστέ - συνταγή
*

Κατηγορία:Ελληνική κουζίνα
Κατηγορία:Τουρκική κουζίνα
Τάνια Τρύπη

Η **Τάνια (Σεβαστιανή) Τρύπη** (Αθήνα , 26 Απριλίου 1969) είναι Ελληνίδα ηθοποιός.

## Καριέρα
Είναι απόφοιτος της Δραματικής Σχολής «Μαίρης Βογιατζή Τράγκα». Επίσης σπούδασε κλασσικό τραγούδι με δάσκαλο τον Τζον Μοδινό και κλασικό μπαλέτο και μοντέρνο χορό, με τους Γιάννη Μέτση και Καίη Χόλντεν.

Η καριέρα της ξεκίνησε, όταν μόλις 12 ετών έπαιξε στο μιούζικαλ *[[Το θαύμα της Άννυ Σάλιβαν|Άννυ]]* στο πλευρό της Αλίκης Βουγιουκλάκη στο "Κηποθέατρο Αλίκη". 

Έχει συνεργαστεί με τους εξής σκηνοθέτες: Κώστας Φέρρης, ο Γιάννης Δαλιανίδης, ο Πάνος Κοκκινόπουλος, Διαγόρας Χρονόπουλος, Σταμάτης Φασουλής, Γιάννης Κακλέας, Νίκος Αρμάος, Στάθης Λιβαθινός, Γιάννης Ιορδανίδης, Αντώνης Καλογρίδης, Χρήστος Δήμας, Γιώργος Τσεμπερόπουλος, Νίκος Κούνδουρος, Τώνια Μαρκετάκη, Γιώργος Πετρίδης, Στέφανος Ληναίος, Γιάννης Διαμαντόπουλος, Αντώνης Αγγελόπουλος, Φωκάς Ευαγγελινός, Χάρης Ρώμας, Κώστας Κουτσομύτης, Γιώργος Σκαλενάκης, Κώστας Αριστόπουλος, Δημήτρης Αρβανίτης, Αρτέμης Σαμοθράκης, Λάμπης Ζαρουτιάδης, Γιώργος Παπαϊωάννου, Στράτος Μαρκίδης, Γιάννης Βασιλειάδης, Νικος Μαστοράκης, Κώστας Τσιάνος, Μιχάλης Ρέππας, Σωτήρης Χατζάκης, Ρομάν Βικτιούκ, Δημήτρης Μαλισσόβας, Αλέξανδρος Κοέν, Γρηγόρης Βαλτινός, Γιάννης Χουβαρδάς και ο Μανούσος Μανουσάκης.

## Προσωπική ζωή
Από το 1993 μέχρι το 1997 ήταν παντρεμένη με τον επιχειρηματία και μάνατζερ των Beatles, Αλέξη Μάρδα. Μαζί απέκτησαν μια κόρη, τη Μαρίνα (γενν. 1994).

Από το 1999 μέχρι το 2007 ήταν παντρεμένη με τον ηθοποιό Κωνσταντίνο Καζάκο και απέκτησαν μια κόρη, την Τζένη (γενν. 2000).

Τα τελευταία χρόνια δραστηριοποιείται ενεργά υπέρ των δικαιωμάτων των ζώων, ασπαζόμενη τον βιγκανισμό. 

## Θέατρο

## Κινηματογράφος

## Παραπομπές


## Πηγές
* Τανια Τρύπη στο Mygreek.fm 
*   

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Ρόμπολο

Το **ρόμπολο** ή **λευκόδερμη πεύκη** (επιστημονική ονομασία  *Pinus heldreichii *- *Πεύκη του Χελδράιχ*) συν. *Pinus leucodermis* - *Πεύκη η λευκόδερμος,*  είναι είδος πεύκου που απαντάται σε μεγάλο υψόμετρο. Την επιστημονική του ονομασία την οφείλει στον Γερμανό βοτανολόγο Τέοντορ Χέρμαν φον Χέλντραϊχ (Τheodor Heinrich Hermann  von Heldreich, 3.3.1822 Δρέσδη - 7.9.1902 Αθήνα  ή Θεόδωρος δε Χελδράιχ, όπως ο ίδιος υπέγραφε τα συγγράμματά του), ο οποίος το ανακάλυψε στα βουνά της βόρειας Ελλάδας στις 31 Ιουλίου 1851.
[αριστερά|μικρογραφία|347x347εσ|Ρόμπολο στη [Εθνικός Δρυμός Πίνδου|Βάλια Κάλντα]]

## Κατανομή
Το δέντρο είναι ιθαγενές στη Βοσνία και  απαντάται στην Ελλάδα, στη Βουλγαρία, Αλβανία, τη Σερβία, τη Βόρεια Μακεδονία και τη νότια Ιταλία. Στην Ελλάδα εμφανίζεται στα βουνά της Β. Πίνδου, στον Όλυμπο (όπου και το είδος περιγράφηκε για πρώτη φορά), στον Όρβηλο, στο Βέρμιο και στο Βούρινο, σε πετρώδη και ορεινά εδάφη, σε υψόμετρο 1100 έως 2400 μέτρα, στις πλέον αντίξοες κλιματικές συνθήκες εκεί όπου τελειώνουν τα δάση της μαύρης πεύκης ή ελάτης. Είναι είδος που στην Ελλάδα απαντάται διάσπαρτο (όπως είναι χαρακτηριστικά ορατό στο δρόμο που ενώνει τη Σμίξη με το Δίστρατο) και δεν σχηματίζει συχνά πυκνό δάσος.

## Περιγραφή
Το ρόμπολο είναι ένα αειθαλές δέντρο που μπορεί να φτάσει σε ύψος και τα 40 μέτρα. Έχει σταχτίλευκο φλοιό, οι βελόνες του σχηματίζουν τούφες στις άκρες των κλαδιών, ανά δύο και τα βραχυκλάδια σχηματίζουν το χαρακτηριστικό πριονωτό ανάγλυφο από την πτώση των βελονών. Οι βελόνες έχουν μήκος 6 με 10 εκατοστά. Οι κώνοι ωριμάζουν περίπου ενάμιση χρόνο μετά την γονιμοποίηση. Ο κορμός είναι χοντρός (με διάμετρο που μπορεί να ξεπεράσει τα δύο μέτρα) και ίσιος, το ίδιο και τα κλαδιά. Τα νεαρά δέντρα έχουν χαρακτηριστικό άσπρο φολιδωτό φλοιό, ενώ τα ωριμότερα δημιουργούν το χαρακτηριστικό θωρακόμορφο φλοιό (το οποίο αποτελεί και το χαρακτηριστικό διαχωρισμού του από τα άλλα πεύκα) και συνηθίζεται να έχουν 'κομμένες' κορυφές. Είναι δέντρο αιωνόβιο και πολύ ανθεκτικό στο ψύχος. Στη Βουλγαρία έχει ανακαλυφθεί ένα ρόμπολο με ηλικία 1.300 ετών, ενώ το γηραιότερο επιβεβαιωμένο ρόμπολο είχε ηλικία 963 ετών το 1989.

## Χρήσεις
Έχει πολύ γερό ξύλο που δεν σαπίζει και χρησιμοποιείται στην κατασκευή βαρελιών, στην επιπλοποιία, στην κατασκευή πολλών εργαλείων και σκευών κ.ά. Επιπλέον, το ρετσίνι που εκκρίνεται από το φλοιό του δέντρου θεωρείται, από τους παραδασόβιους πληθυσμούς, ότι έχει ιαματικές ιδιότητες.

## Παραπομπές


## Πηγές
*
* 
* 
* Η χλωρίς της Θήρας υπό Δρ. Θ. Δε Χελδράιχ Αθήνα 1899.

Κατηγορία:Πευκοειδή
Κατηγορία:Ευρωπαϊκή χλωρίδα
Κατηγορία:Δέντρα
Κατηγορία:Ελληνική χλωρίδα
Ενορίες του Αγίου Χριστόφορου και Νέβις

Ο Άγιος Χριστόφορος και Νέβις χωρίζεται σε 14 ενορίες(parishes,ενικός parish), από τις οποίες οι 9 βρίσκονται στον Άγιο Χριστόφορο και οι 5 στο Νέβις.

## Ενορίες
250px|left|Ενορίες του Άγιου Χριστοφόρου και Νέβις

### Άγιος Χριστόφορος

### Νέβις

Κατηγορία:Γεωγραφία του Αγίου Χριστοφόρου και Νέβις
Νικόλαος Στάης

Ο **Νικόλαος Στάης**  (1894 - 1958) ήταν Έλληνας αντιστράτηγος ε.α.
## Βιογραφικά στοιχεία
Γεννήθηκε στην Αθήνα και ήταν γιος του αρχαιολόγου Βαλέριου Στάη και της Χαρίκλειας Ροδίου. Από την πλευρά της μητέρας του καταγόταν από την οικογένεια Κολοκοτρώνη και ήταν απευθείας απόγονος του Γενναίου και του Θεόδωρου Κολοκοτρώνη. Ακολούθησε την οικογενειακή παράδοση φοιτώντας στη Στρατιωτική Σχολή Ευελπίδων. Συμμετείχε στους Βαλκανικούς Πολέμους καθώς και στις πολεμικές συγκρούσεις της περιόδου 1917 - 1922. Την περίοδο 1940 - 1941 υπήρξε αρχηγός της αντιαεροπορικής άμυνας. Το 1946 προήχθη σε αντιστράτηγο και το 1948 αποστρατεύθηκε.

Απεβίωσε στην Αθήνα το 1958. Ήταν παντρεμένος με την Ασπασία Γκίνη και είχε αποκτήσει έναν γιό, τον Βαλέριο Στάη (1919 - 2004), αντιστράτηγο ε.α.

Κατηγορία:Έλληνες αξιωματικοί του Στρατού Ξηράς
Νικολαος
Ενορίες της Γρενάδας

Το Κράτος της Γρενάδας είναι ένα νησιωτικό κράτος της Καραϊβικής που χωρίζεται σε 6 ενορίες (parishes,ενικός parish) και περαιτέρω σε 15 περιφέρειες (constituency) και μία ανεξάρτητη περιοχή (dependecy,πληθυντικός dependecies)

## Ενορίες
thumb|right|150px|Ενορίες της Γρενάδας

## Δείτε επίσης
* Περιφέρειες της Γρενάδας

## Παραπομπές


## Εξωτερικοί σύνδεσμοι
* Google Earth
Πάιονηρ Η

Το **«Πάιονηρ Η»** είναι ένα διαστημικό σκάφος μέρος του προγράμματος Πάιονηρ των ΗΠΑ. Ήταν προγραμματισμένο να εκτοξευθεί το 1974, αλλά τελικά ακυρώθηκε. Αν αυτό το διαστημόπλοιο είχε εκτοξευθεί, θα είχε ονομαστεί «Πάιονηρ 12». Την ονομασία αυτή όμως την πήρε αργότερα το «Πάιονηρ Αφροδίτη».

## Αποστολή
Σχεδιάζοντας τα «Πάιονηρ 10» και «11» οι επιστήμονες της αποστολής κατάλαβαν ότι χρειαζόταν ένα τρίτο διαστημικό σκάφος. Πρότειναν να κατασκευάσουν το «Πάιονηρ Η» χρησιμοποιώντας τα αχρησιμοποίητα ανταλλακτικά των δύο προηγούμενων αποστολών. Το σκάφος προοριζόταν να προσεγγίσει τον Δία, τον οποίο θα χρησιμοποιούσε ως «βαρυτική σφεντόνα» για να ταξιδέψει έξω από το Ηλιακό Σύστημα. Ωστόσο, η NASA δεν ενέκρινε την αποστολή και το διαστημόπλοιο δεν κατάφερε να εκτοξευθεί. Έτσι, το 1977 η NASA μετέφερε το σκάφος στο Εθνικό Μουσείο Αεροπορίας και Διαστήματος.

Σήμερα το «Πάιονηρ Η» κρέμεται σε ένα σημείο στο Εθνικό Μουσείο Αεροπορίας και Διαστήματος στην Ουάσινγκτον και αναπαριστά το διαστημικό σκάφος «Πάιονηρ 10».

## Εξωτερικοί σύνδεσμοι
* Pioneer H Jupiter swingby out-of-the-ecliptic: Mission study, 1971

Κατηγορία:Πρόγραμμα Πάιονηρ
Θέμις (νομικό περιοδικό)

Η **"Θέμις**" ήταν εβδομαδιαία περιοδική έκδοση με περιεχόμενο δικαστικές αποφάσεις, γνωμοδοτήσεις και νομικές μελέτες. Άρχισε να εκδίδεται το 1890 με ιδιοκτήτη, διευθυντή και υπεύθυνο σύνταξης τον δικηγόρο Χρήστο Πράτσικα. Είχε έδρα στην οδό Σοφοκλέους, αριθ. 19, στην Αθήνα. Έγινε ανατύπωσή της κατά την δεκαετία του 1930.

Κατηγορία:Νομικά περιοδικά
Άντα Λιβιτσάνου

Η **Άντα Λιβιτσάνου** (Αθήνα, 23 Ιουλίου 1979) είναι Ελληνίδα ηθοποιός, τραγουδίστρια και επιχειρηματίας.

## Βιογραφία
Μεγάλωσε στην Γλυφάδα. Το όνομα της δεν είναι υποκοριστικό κάποιου ονόματος αφού Άντα ονομάζονταν και η γιαγιά της, που ήταν Ιταλίδα. Είναι απόφοιτη της Ανώτερης Δραματικής σχολής Κ.Ε.Α της Μαρίας-Μπέλλου Σανικοπούλου (1997-2000). Εκτός από ηθοποιός είναι και τραγουδίστρια. Ήταν η front woman του συγκροτήματος Volt (2008-2011). Έχει συνεργαστεί με τα μουσικά σύνολα του Δήμου Αθηναίων, με τον Γιώργο Κατσαρό και τον Μίμη Πλέσσα, τον Ησαΐα Ματιάμπα, τον Lefo-X. Παράλληλα κάνει επιλεγμένες εμφανίσεις με τον σύνθετη Γιώργο Σπανό και μαζί έχουν και ένα ακουστικό cover σχήμα. Έχει εμφανιστεί με live μπάντα επίσης με επιτυχία σε τηλεοπτικές εκπομπές Χ-factor /Alpha – «Chart Show με τη Ναταλία Γερμανού», Greek idol και στα καλλιστεία για την ανάδειξη της Μις Κύπρος.

Τα τελευταία χρόνια, απέχει από τα τηλεοπτικά και θεατρικά δρώμενα, αφού έχει ανοίξει το δικό της ζαχαροπλαστείο στη Γλυφάδα, το οποίο ονομάζεται «Ada's Little Kitchen» και φτιάχνει η ίδια τα γλυκά που πουλάει.

## [[Τηλεόραση της Ρουμανίας|Τηλεόραση]]

## Θέατρο

## Κινηματογράφος

## Παραπομπές


## Πηγές
* https://web.archive.org/web/20111229024032/http://lola-fun-club.pblogs.gr/biografiko-anta-libitsanoy.html
* https://web.archive.org/web/20120313003615/http://clubs.pathfinder.gr/anta_livitsanou

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Μαριάννα Πολυχρονίδη

Η **Μαριάννα Πολυχρονίδη** (Αθήνα, 10 Οκτωβρίου 1980) είναι Ελληνίδα ηθοποιός και τραγουδίστρια.

## Βιογραφία
Κατάγεται από το Ηράκλειο Κρήτης και την Τήνο. Είναι απόφοιτος της Δραματικής Σχολής του Εθνικού Θεάτρου. Στα 23 της έπαιξε την Οφηλία, σε σκηνοθεσία του Μιχάλη Κακογιάννη. Ασχολήθηκε και ασχολείται -εκτός από την υποκριτική- με το τραγούδι, το χορό (κρητικά παραδοσιακά) και την κατασκευή κοσμημάτων.

Πέρα από τις κλασικές μουσικές σπουδές της, μετρά αρκετές συναυλίες, οι περισσότερες με τον Λουδοβίκο των Ανωγείων με τον οποίο συνεργάστηκε για πέντε χρόνια (2000- 2005) και τον Νίκο Κυπουργό. Έχει εμφανιστεί και στο «Ζυγό» με τον Σωκράτη Μάλαμα, έχει κάνει περιοδείες με τον Κώστα Λειβαδά ενώ στις δισκογραφικές συμμετοχές της προστέθηκε και το τραγούδι «Η κατάρα του ροκά» (με τους Μουζουράκη, Μπαλάφα, Μυλωνά) στο δίσκο «Έρωτας είναι ο Γιάννης» του Γιάννη Ζουγανέλη.

## Πηγές
* http://www.mygreek.fm/el/biography/Polihronidi-Marianna 
* http://www.ant1iwo.com/webtv/ekpompes/seires/prwth-stagona/ 

Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Θέατρο Μπρόντγουεϊ (Νέα Υόρκη)

Το **θέατρο Μπρόντγουεϊ** (Αγγλικά: *Broadway theatre*) συχνά αποκαλούμενο απλά **Μπρόντγουεϊ**, αναφέρεται σε θεατρικές παραστάσεις  σε ένα από τα 40 επαγγελματικά θέατρα με 500 ή περισσότερες θέσεις που βρίσκονται στην περιοχή Theatre District στη Λεωφόρο Μπρόντγουεϊ και στο Λίνκολν Σέντερ στο Μανχάταν της Νέας Υόρκης. Μαζί με το Θέατρο Γουέστ Εντ του Λονδίνου το θέατρο Μπρόντγουεϊ θεωρείται ευρέως ότι αντιπροσωπεύει το υψηλότερο επίπεδο εμπορικού θεάτρου στον αγγλόφωνο κόσμο.

Η περιοχή του θεάτρου του Μπρόντγουεϊ είναι ένα δημοφιλές τουριστικό αξιοθέατο της Νέας Υόρκης. Σύμφωνα με το *The Broadway League*, οι παραστάσεις του Μπρόντγουεϊ πούλησαν εισιτήρια αξίας περίπου 1,081 δισεκατομμυρίων δολαρίων το 2011, σε σύγκριση με τα 1,037 δισεκατομμύρια δολάρια για το 2010. Η παρουσία ανθρώπων το 2011 έφτασε τα 12,13 εκατομμύρια.

## Παραπομπές


## Εξωτερικοί σύνδεσμοι
*The Internet Broadway Database
*Τα θέατρα του Μπρόντγουεϊ
*Broadway.com

Κατηγορία:Θεατρικοί χώροι στις Ηνωμένες Πολιτείες
Κατηγορία:Πολιτισμός της Νέας Υόρκης
Κατηγορία:Μιούζικαλ
Ιωάννης Μπερεκετλής

Ο **Ιωάννης Μπερεκετλής**, ή *"καπετάν Βλαχάβας"* ήταν σημαντικός Έλληνας Μακεδονομάχος οπλαρχηγός από το Μπλάτσι (Βλάστη) Εορδαίας της περιφερειακής ενότητας Κοζάνης.

## Βιογραφικά στοιχεία
Ο Ιωάννης Μπερεκετλής γεννήθηκε στα τέλη του 19ου αιώνα στο Μπλάτσι (Βλάστη) Εορδαίας της περιφερειακής ενότητας Κοζάνης. Συμμετείχε από την αρχή του Μακεδονικού Αγώνα, ως οπλίτης και μεταφορέας πολεμικού υλικού στη Δυτική Μακεδονία. Συνεργάστηκε επίσης, με το Γεώργιο Τσόντο. Στη συνέχεια συγκρότησε ένοπλη ομάδα της οποίας τέθηκε επικεφαλής και έδρασε στην περιοχή Εορδαίας εναντίον Βουλγαρικών στόχων καθ' όλη τη διάρκεια του Μακεδονικού Αγώνα. Το 1905 δολοφόνησε Βούλγαρο επίσκοπο, ενώ βρίσκονταν στην αγορά της Πτολεμαΐδας.

## Παραπομπές


Κατηγορία:Μακεδονομάχοι
Στέργιος Μίσιος

Ο **Στέργιος Μίσιος**, ήταν σημαντικός Έλληνας Μακεδονομάχος από τον Άγιο Γερμανό της Περιφερειακής Ενότητας Φλώρινας. 

## Βιογραφικά στοιχεία
Ο Στέργιος Μίσιος γεννήθηκε στα τέλη του 19ου αιώνα στον Άγιο Γερμανό. Συμμετείχε από την αρχή του Μακεδονικού Αγώνα, ως Πράκτορας Α' τάξης με σκοπό την προστασία της γενέτειράς του από Βουλγαρικές επιθέσεις και Οθωμανικές αυθαιρεσίες. Έδρασε στη συνέχεια στις περιοχές Πρεσπών, Κορεστίων και Περιστερίου.

## Παραπομπές


Κατηγορία:Μακεδονομάχοι
Πάνος Ζαράγγας

Ο **Πάνος Ζαράγγας** ήταν Έλληνας αγωνιστής του 1821 καταγόμενος από την Αμφιλοχία.

Ήταν στη καταγωγή Σαρακατσάνος, πλούσιος κτηνοτρόφος. Όταν ξέσπασε η Ελληνική Επανάσταση του 1821 διέθεσε όλα τα ποίμνιά του για την διατροφή των αγωνιστών του Μεσολογγίου. Οργάνωσε στη συνέχεια δική του ομάδα από συγγενείς του βοσκούς όπου τέθηκε επικεφαλής επιχειρώντας αιφνίδιες νυκτερινές καταδρομικές επιχειρήσεις κατά των Τούρκων που πολιορκούσαν το Μεσολόγγι.

## Πηγές
*Εγκυκλοπαίδεια Πάπυρος Larousse Britannica" τομ.25ος, σελ.363.

Κατηγορία:Αγωνιστές του 1821
Κατηγορία:Σαρακατσάνοι
Μάνφρεντ Στόλπε

Ο **Μάνφρεντ Στόλπε** (1936-2019) ήταν Γερμανός πολιτικός του κόμματος SPD.

## Βιογραφία
Γεννήθηκε στις 16 Μαΐου 1936. Διετέλεσε υπουργός Συγκοινωνιών και Πολεοδομίας από το 2002 ως το 2005. Ήταν επίσης πρωθυπουργός του Βρανδεμβούργου  από το 1990 ως το 2002. Απεβίωσε στις 29 Δεκεμβρίου 2019.

## Παραπομπές


## Εξωτερικοί σύνδεσμοι

*  επίσημη ιστοσελίδα

Κατηγορία:Γερμανοί πολιτικοί
Δημήτριος Ζαροκανέλλος

Ο **Δημήτριος Ζαροκανέλλος** ήταν Έλληνας αγωνιστής του 1821 καταγόμενος από τα Λεχαινά.

Όταν ξέσπασε η Ελληνική Επανάσταση του 1821 έθεσε όλη την περιουσία του στη διάθεση του Αγώνα.  Στη συνέχεια έλαβε μέρος στον ένοπλο αγώνα σε πολλές μάχες κυρίως στη Πελοπόννησο και ειδικά στο Μεσολόγγι.

## Πηγές
*Εγκυκλοπαίδεια Πάπυρος Larousse Britannica" τομ.25ος, σελ.369.

Κατηγορία:Αγωνιστές του 1821
Κουραμάδες Κέρκυρας

Οι **Κουραμάδες** είναι χωριό της Μέσης Κέρκυρας.

## Γενικά στοιχεία
Οι Κουραμάδες βρίσκονται στο κεντρικό τμήμα του νησιού, σε υψόμετρο 140 μέτρα ενώ απέχουν περίπου 10 χιλιόμετρα από την πόλη. Είναι μεταξύ των χωριών Καστελλάνοι, Καλαφατιώνες και Συναράδες. Ο μόνιμος πληθυσμός τους ανέρχεται στα 251 άτομα (απογραφή 2021), και αυξάνεται κατά τους καλοκαιρινούς μήνες, λόγω των παραθεριστών που στην πλειονότητά τους έχουν κουραμαδίτικη καταγωγή.

Ο χρόνος ίδρυσης του οικισμού είναι άγνωστος, αν και υπάρχουν ενδείξεις για τη συνεχή κατοίκηση της περιοχής από την αρχαιότητα. Συγκεκριμένα, έχουν ανακαλυφθεί στο παρελθόν ταφές σε πίθους και κεραμοσκεπείς τάφοι στους περιβάλλοντες χώρους των εκκλησιών του Αγίου Ιωάννη Καλυβίτη και του Σωτήρος. Άλλωστε, και σε άλλους οικισμούς της περιοχής υπάρχουν μαρτυρίες και ευρήματα που δείχνουν τη συνεχή κατοίκηση των χωριών από την αρχαιότητα μέχρι σήμερα. Η πρώτη πάντως καταγεγραμμένη αναφορά στο χωριό ανάγεται στα μέσα του 13ου αιώνα, όταν οι Κουραμάδες φαίνεται ότι ήταν έδρα δεκαρχίας, μίας διοικητικής διαίρεσης που είχε θεσπιστεί από το Δεσποτάτο της Ηπείρου και υιοθετήθηκε για κάποιο διάστημα και από τους επόμενους κυρίαρχους της Κέρκυρας, τους ηγεμόνες της Νότιας Ιταλίας. Από τα τέλη του 15ου αιώνα και εξής, όμως, οι πηγές που διαθέτουμε, δεν είναι μόνο συνεχείς, αλλά και τόσο πλούσιες, ώστε να είμαστε σε θέση να ανασυνθέσουμε τη δημογραφική σύνθεση του χωριού, τις γενεαλογίες των κατοίκων του, αλλά και να σκιαγραφήσουμε τις προσωπικότητες πολλών από αυτούς με αρκετές λεπτομέρειες.

Οι Κουραμάδες είναι τόπος γέννησης μεταξύ άλλων των Τηλέμαχου Χυτήρη και του Αριστείδη Μπαλτά.

## Πληθυσμός
Η δημογραφική εξέλιξη του οικισμού κατά τις τελευταίες δεκαετίες είναι η εξής:

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Ιωάννης Ζαφειρόπουλος (αποσαφήνιση)

Με το όνομα **Ιωάννης Ζαφειρόπουλος** μπορεί να αναφέρονται τα εξής πρόσωπα:

* Ιωάννης Ζαφειρόπουλος (αγωνιστής), αγωνιστής και πολιτικός του 1821
* Ιωάννης Ζαφειρόπουλος (πολιτικός), υφυπουργός Εθνικής Οικονομίας και Οικονομικών από το 2000 έως το 2001
* Ιωάννης Ζαφειρόπουλος (ιατρός), ιατρός και πράκτορας Α' τάξης κατά τον Μακεδονικό Αγώνα.
Δημοσθένης (στρατηγός)

Ο **Δημοσθένης** (457-413 π.Χ.) του Αλκισθένη, ήταν στρατηγός των Αθηναίων, από τους διαπρεπέστερους του Πελοποννησιακού Πολέμου. Διακρίθηκε στην εκστρατεία του 426 π.Χ. γύρω από την Πελοπόννησο, κατά την οποία οι Λακεδαιμόνιοι υποχρεώθηκαν να εγκαταλείψουν την Αττική. Έλαβε μέρος στην ατυχή Εκστρατεία στη Σικελία όπου ηττήθηκε από τους Συρακουσίους και θανατώθηκε μαζί με τον Νικία.

## Παραπομπές


## Πηγές
* Εγκυκλοπαιδεία Υδρία-Cambridge-Ήλιος, τόμος 4, σελ. 1185, λήμμα: Δημοσθένης

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Κατηγορία:Πρωταγωνιστές του Πελοποννησιακού Πολέμου
Την απήγαγαν!

300px|thumb|'''Capricho Νο. 8: ''Que se la llevaron!'' (Την απήγαγαν!)'', 21,4 x 15 εκ. (εικόνα)/ 30,6 x 20,1 εκ. (χαρτί)
Το έργο ***Την απήγαγαν!*** (ισπανικά: ***Que se la llevaron!***) είναι το όγδοο (8ο) από τη σειρά 80 χαρακτικών ''Τα Καπρίτσια'' (''Los Caprichos'') του Ισπανού καλλιτέχνη Φρανθίσκο Γκόγια. Ο  Γκόγια δημιούργησε τα χαρακτικά αυτά κατά τα έτη 1797 και 1798, και τα δημοσίευσε σαν μία συλλογή έργων το 1799. Περιγράφοντας αυτή τη σειρά έργων, ο καλλιτέχνης ανέφερε ότι απεικονίζει *τις αμέτρητες ιδιορρυθμίες και ανοησίες που υπάρχουν σε κάθε πολιτισμένη κοινωνία, και τις κοινές προκαταλήψεις και τις παραπλανητικές πρακτικές που τα έθιμα, η αμάθεια, ή η ιδιοτέλεια τις έχουν καταστήσει συνήθεις*.

## Το έργο
Στο χαρακτικό αυτό απεικονίζονται δύο άντρες που απαγάγουν μία γυναίκα. Το έργο αποτελεί μια βίαιη καταγγελία του Γκόγια για τη βία κατά των γυναικών. Μόνο το κεφάλι της γυναίκας αποδίδεται με λεπτομέρειες, ενώ τα πρόσωπα των απαγωγέων ούτε καν διακρίνονται. Ο ουρανός αλλά και πρόσωπα των δύο απαγωγέων είναι κατάμαυρα, ενώ τα ρούχα όλων των πρωταγωνιστών, καθώς και το πρόσωπο της γυναίκας, κατάλευκα. Περισσότερο απ' ό,τι καθαυτό το γραμμικό στοιχείο, αυτό που εντυπωσιάζει εδώ, και το οποίο δημιουργεί την ατμόσφαιρα βίας και απειλής, είναι κυρίως η αξιοποίηση των τονικών αντιθέσεων που επιτρέπει η χρήση της ακουατίντας.

## Προσχέδια

Dibujo nº61 Album B preparatorio Capricho 8 Goya.jpg
Prado - Los Caprichos - preparatory drawing - No. 08 - Que se la llevaron!.jpg


## Παραπομπές


Κατηγορία:Χαρακτικά του Φρανθίσκο Γκόγια
Κατηγορία:Εκθέματα του Μουσείου του Πράδο (Μαδρίτη)
Πανελλήνιο ομαδικό πρωτάθλημα μπόουλινγκ ανδρών

Το **Πανελλήνιο ομαδικό πρωτάθλημα μπόουλινγκ ανδρών** ξεκίνησε το 1986 από την Ελληνική Ομοσπονδία Μπόουλινγκ. 

Το 2015 ανακλήθηκε η αναγνώριση της ομοσπονδίας, και το άθλημα πέρασε προσωρινά υπό την εποπτεία της Ελληνικής Γυμναστικής Ομοσπονδίας. 

Το 2021 ιδρύθηκε η Ελληνική Ομοσπονδία Αθλημάτων Ακριβείας, που πήρε στη συνέχεια το άθλημα υπό την εποπτεία της. 

Το ομαδικό πρωτάθλημα διεξάγεται παραδοσιακά χωρισμένο σε κατηγορίες με σύστημα ανόδου και υποβιβασμού. Η ανώτατη κατηγορία στην πιο πρόσφατη μορφή της ονομάζεται "League 1", και ο νικητής αναδεικνύεται πρωταθλητής σύλλογος Ελλάδας στο άθλημα του μπόουλινγκ.

## Σωματεία League 1 2025

## Πρωταθλητές

## Σύνολο τίτλων

## Εξωτερικοί σύνδεσμοι
*Ελληνική Ομοσπονδία Αθλημάτων Ακριβείας
*Ε.Ο.Α.Α., διοργανώσεις και αποτελέσματα

## Παραπομπές




Κατηγορία:Πρωταθλητές Ελλάδος
Κατηγορία:Μπόουλινγκ
Μάρκο Εσθονίας

thumb|right|300px|Χαρτονόμισμα των 1000 μάρκων του 1923
Το **μάρκο** ήταν νόμισμα της υπό γερμανική κατοχή Εσθονίας από το 1918, έως το 1928 όταν πια είχε καταρρεύσει η Γερμανική Αυτοκρατορία. Η αρχική του ισοτιμία έναντι του γερμανικού Papiermark ήταν 1/1, ήταν σε κυκλοφορία στην Εσθονία παράλληλα με το  σοβιετικό ρούβλι και υποδιαιρείτο σε 100 πένι (penni). Το 1928 αντικαταστάθηκε από την κορόνα της Εσθονίας με ισοτιμία 1 κορόνα = 100 μάρκα.

## Κέρματα
Μεταξύ των ετών 1922 και 1926 κυκλοφόρησαν κέρματα σε ονομαστικές αξίες των 1, 3, 5 και 10 μάρκων.

## Χαρτονομίσματα
Το 1919 εκδόθηκαν ομόλογα δημοσίου («kassatäht») με ονομαστικές αξίες 5, 10, 20 και 50 πένι και 1, 3, 5, 10, 25 και 100 μάρκων και ταυτόχρονα κυκλοφόρησαν χαρτονομίσματα («pangatäht») των 50 μάρκων.
Αργότερα, εκδόθηκαν ομόλογα με ονομαστικές αξίες έως και 1000 μάρκων και τραπεζογραμμάτια με αξίες έως και 5000 μάρκων. Το 1922 επίσης υπήρξε ειδική έκδοση χαρτονομισμάτων («vahetustäht»), με ονομαστικές αξίες των 10 και 25 μάρκων.

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Παραπομπές

## Εξωτερικοί σύνδεσμοι

Kέρματα του μάρκου

Κατηγορία:Ιστορικά νομίσματα
Κατηγορία:Οικονομία της Εσθονίας
VY Μεγάλου Κυνός

Το **VY Μεγάλου Κυνός** **(''VY CMa'')** (ή στα αγγλικά: **VY Canis Majoris**) είναι ένα από τα μεγαλύτερα γνωστά άστρα και επίσης ένα από τα πιο φωτεινά. Έχει διάμετρο 1.420 ± 120 φορές μεγαλύτερη από την ηλιακή ακτίνα (6,5 αστρονομικές μονάδες), περίπου 2 δισεκατομμύρια χιλιόμετρα, ενώ στο παρελθόν θεωρούνταν ακόμη μεγαλύτερο, αν και κάποιοι αστροφυσικοί διαφωνούν και προτείνουν ότι η διάμετρός του είναι 600 ηλιακές διάμετροι. Έχει ταξινομηθεί ως ημικανονικός παλλόμενος μεταβλητός αστέρας, με εκτιμώμενη περίοδο 1,420 μέρες. Σε αντίθεση με άλλους υπεργίγαντες που έχουν ένα ή δύο συνοδούς, το VY Μεγάλου Κυνός είναι μονό, αλλά περιβάλλεται από ένα εκτεταμένο νεφέλωμα από υλικά που έχει αποβάλλει.

Βρίσκεται περίπου 3.900 έτη φωτός μακριά από τη Γη.

## Αστροφυσικά δεδομένα

Ο VY Μεγάλου Κυνός είναι ένας ερυθρός υπεργίγαντας, από τους μεγαλύτερους γνωστούς. Η διάμετρός του αρχικά είχε υπολογιστεί σε περίπου 1.800 με 2.100 φορές μεγαλύτερη από την ηλιακή (περίπου 2,9 δισεκατομμύρια χιλιόμετρα), οπότε, αν βρισκόταν στη θέση του Ήλιου στο ηλιακό σύστημα, τότε η επιφάνειά του θα βρισκόταν λίγο μετά την τροχιά του Κρόνου. Αυτή η διάμετρος το καθιστούσε το μεγαλύτερο γνωστό αστέρι. Όμως, πιο ακριβείς μετρήσεις από το Πολύ Μεγάλο Τηλεσκόπιο του ESO δίνουν διάμετρο περίπου 1,420 ± 120 (περίπου 2 δισεκατομμύρια χιλιόμετρα) φορές μεγαλύτερη από την ηλιακή.

Όμως υπάρχουν διαφωνίες σχετικά με αυτό το μέγεθος, καθώς η επιφάνεια του VY Μέγα Κυνός είναι χίλιες φορές αραιότερη από την ατμόσφαιρα της Γης στο επίπεδο της θάλασσας. Αντιθέτως το ηλιακό στέμμα, το οποίο είναι θερμότερο και πυκνότερο από την επιφάνεια του υπεργίγαντα δεν προσμετράται στη διάμετρο του Ήλιου. Η διαχωριστική γραμμή στην οποία τα αποβαλλόμενα υλικά από το άστρο δεν προσμετρώνται στην ακτίνα του αστέρα δεν έχει ακόμη καθοριστεί.

Επίσης το VY Μεγάλου Κυνός είναι ένα από τα πιο φωτεινα άστρα στο Γαλαξία, με λαμπρότητα ίση με αυτή 450.000 Ήλιων, αν και το περιαστρικό νεφέλωμα απορροφά μεγάλο μέρος του ορατού φωτός. Η μάζα του αστέρα είναι 30 με 40 φορές μεγαλύτερη από την ηλιακή μάζα. Ο αστέρας είναι πολύ ασταθής και αναμένεται να εκραγεί ως υπερνόβα σε περίπου εκατό χιλιάδες χρόνια, όπως προέβλεψαν αστρονόμοι βασισμένοι σε παρατηρήσεις του ΔΤΧ.

## Δείτε επίσης

* UY Ασπίδος, ένας άλλος υπεργίγαντας ο οποίος χαρακτηρίζεται ως ένα από τα μεγαλύτερα γνωστά άστρα

## Παραπομπές


## Δείτε επίσης
* Κατάλογος αστέρων του Μεγάλου Κυνός

## Εξωτερικοί σύνδεσμοι
* 

Κατηγορία:Υπεργίγαντες αστέρες τύπου M
Κατηγορία:Μέγας Κύων
J07225830-2546030
Κυβέρνηση Γκέρχαρντ Σρέντερ 2002

Η **κυβέρνηση του Γκέρχαρντ Σρέντερ 2002** ανέλαβε τα καθήκοντα στις 22 Οκτωβρίου 2002 και κυβέρνησε μέχρι τις 18 Οκτωβρίου 2005

Μέλη της ήταν οι:
* Γκέρχαρντ Σρέντερ καγκελάριος
* Ρολφ Σβάνιτζ
* Κριστίνα Βάις
* Γιόσκα Φίσερ
* Χάνς Μάρτιν Μπούρι
* Κέρστιν Μύλερ
* Όττο Σίλλυ
* Φρίτζ Ρούντολφ Κέρπερ
* Ούτε Φογκτ
* Μπριγκίττε Τζίπρις
* Άλφρεντ Χάρτενμαχ
* Χανς Άιχελ
* Καρλ Ντίλλερ
* Μπάρμπαρα Χέντρικς
* Βόλφγκανγκ Κλέμεντ
* Γκερντ Άντρες
* Ντίτμαρ Στάφφελντ
* Ρέτζο Σλάουχ
* Ρενάτε Κύναστ
* Γιούργκεν Τριτίν
* Γκέραλντ Τάλχαϊμ
* Ματτίας Μπέρνινγκερ
* Πέτερ Στρουκ
* Βάλτερ Κόλμπο
* Χανς Γκέοργκ Βάγκνερ
* Ρενάτε Σμιτ
* Μαρίλουίζε Μπεκ
* Κρίστελ Ριμανν-Χάνεβίνκελ
* Ούλα Σμιτ
* Μάριον Κασπερς-Μερκ
* Φραντς Τένες
* Μάνφρεντ Στόλπε
* Ίρις Γκλάικε
* Άχιμ Γκρόσμανν
* Αγκέλικα Μέρτενς
* Σιμόνε Προμπστ
* Μαργκαρέτα Βολφ
* Έντελγκαρντ Μπουλμάν
* Κρίστοφ Μάτσι
* Ούλριχ Κάσπαρτσικ
* Χάιντεμαρί Βίτσορεκ-Τζόιλ
* Ούσι Άιντ

Κατηγορία:Πολιτική της Γερμανίας
Μαύρη πεύκη

Η **μαύρη πεύκη** ή **μαυρόπευκο** (επιστημονική ονομασία: *Pinus nigra*) είναι ψηλό δέντρο που φτάνει σε ύψος μέχρι και τα 45 μέτρα. Τα κουκουνάρια του είναι μικρά και οι βελόνες του μετρίου μεγέθους. Απαντάται στη νότια Ευρώπη και στα βουνά των βόρειων αφρικανικών χωρών, με μεγάλη ενδοειδική ποικιλότητα. Το ξύλο του έχει ερυθρωπό χρώμα εσωτερικά, είναι καλής ποιότητας, χρησιμοποιείται στις οικοδομές, στη ναυπηγική και ως στύλος στήριξης καλωδίων μεταφοράς ηλεκτρικού ρεύματος.
αριστερά|μικρογραφία|Δάσος μαύρης πεύκης στον Όλυμπο
Η μαύρη πεύκη αναπτύσσεται στην Ελλάδα σε ορεινά και ημιορεινά εδάφη, με υψόμετρο από 400 μέχρι 1800 μέτρα, μερικές φορές μέχρι 2000, σε ασβεστολιθικά και οφιολιθικά πετρώματα με αυξημένη υγρασία. Βρίσκεται σε δάση στην οροσειρά της Πίνδου, στα βουνά της Μακεδονίας, στην Πελοπόννησο και στο Δάσος Τροόδους στην Κύπρο, ενώ λίγες υπάρχουν και στα βουνά της Κρήτης και στα νησιά του βορειοανατολικού Αιγαίου Λέσβο, Θάσο και Σάμο. Μια ιδιαίτερη εξαίρεση είναι το παράκτιο δάσος μαύρης πεύκης στα Πετρωτά Αλεξανδρούπολης, το οποίο αποτελείται από δέντρα νάνους.

## Περιγραφή
Η μαύρη πεύκη είναι ένα μεγάλο αειθαλές δέντρο, με ύψος 20-55 μέτρα κατά την ωριμότητα. Ο φλοιός είναι γκρι προς κίτρινο-καφέ και χωρίζεται με λωρίδες σε φολιδωτές πλάκες. Τα φύλλα («πευκοβελόνες») είναι πιο λεπτά και πιο ευέλικτα στους δυτικούς πληθυσμούς.thumb|left|Κώνοι και φύλλωμα μαύρης πεύκης|εναλλ.=Οι κώνοι γύρης και σπερμάτων εμφανίζονται από τον Μάιο έως τον Ιούνιο. Οι ώριμοι κώνοι έχουν μήκος 5 με 10 εκατοστά και έχουν στρογγυλοποιημένες φολίδες. Καθώς ωριμάζουν, το χρώμα τους μεταβάλλεται από πράσινο σε γκρι ή απαλό κίτρινο από τον Σεπτέμβριο μέχρι τον Νοέμβριο, περίπου 18 μήνες μετά από τη γονιμοποίηση. Οι σπόροι είναι σκούροι γκρι, με μήκος 6 έως 8 χιλιοστά, με ένα κίτρινο φτερό μήκους 20-25 χιλιοστών που βοηθά την εναέρια εξάπλωσή τους όταν οι κώνοι ανοίγουν, από τον Δεκέμβριο ως τον Απρίλιο. Η σεξουαλική ωριμότητα επιτυγχάνεται στα 15 με 40 χρόνια, με τα δέντρα να εμφανίζουν ένα μέγιστο στην παραγωγή σπόρων κάθε 2 με 5 χρόνια. Οι σπόροι δεν μπαίνουν σε λήθαργο και η βλάστησή τους αρχίζει την ίδια άνοιξη που απελευθερώθηκαν από τον κώνο.

Η μαύρη πεύκη αναπτύσσεται με μέτρια ταχύτητα, περίπου 30 με 70 εκατοστά κάθε χρόνο. Συνήθως έχει μια στρογγυλή, κωνική κόμη, που γίνεται ακανόνιστη καθώς αναπτύσσεται. Το δέντρο μπορεί να ζήσει αρκετά χρόνια, με κάποια δέντρα να έχουν ηλικία μεγαλύτερη των 500 ετών. Χρειάζεται άφθονο φως για να αναπτυχθεί σωστά και δεν ανέχεται τη σκιά (φωτόφυτο), ενώ είναι ανθεκτική στο κρύο και τον παγετό. Σε αντίθεση με τη χαλέπιο πεύκη, με την οποία μερικές φορές συνυπάρχει, η μαύρη πεύκη δεν έχει μηχανισμούς αναγέννησης μετά από πυρκαγιά, κάτι που δυσκολεύει τη φυσική αναγέννηση των δασών μαύρης πεύκης που έχουν καεί.

## Παραπομπές


## Εξωτερικοί σύνδεσμοι

Κατηγορία:Πευκοειδή
Κατηγορία:Δέντρα
κατηγορία:Μεσογειακή χλωρίδα
Κατηγορία:Χλωρίδα της Βοιωτίας
Κατηγορία:Ελληνική χλωρίδα
Γιώργος Μίχας

Ο **Γιώργος Μίχας** γεννήθηκε στο Λουτράκι στις 4 Μαΐου 1963.Από πολύ μικρή ηλικία ασχολήθηκε με τη μουσική, αφού στα 5 του είχε ήδη την πρώτη του κιθάρα. Στα 8 του ξεκινάει μαθήματα και τελειώνει την παιδική του ηλικία ξέροντας ήδη πολύ καλή κιθάρα και τούμπα. Στα 15 του χρόνια αρχίζει να ασχολείται επαγγελματικά με τη μουσική. Ακολουθεί μια σειρά μαγαζιών όπου και εργάζεται έχοντας φτιάξει το δικό του συγκρότημα και από τα 20 του αρχίζει να γράφει τραγούδια και εμφανίζεται μπροστά στον κόσμο. Η μουσική δείχνει να είναι τα πάντα γι αυτόν. Οι μουσικές του προτιμήσεις ήταν τρεις: τα blues, η rock, η jazz και αυτό αποδεικνύεται με το ότι αγόραζε συνεχώς δίσκους με τέτοιο περιεχόμενο.
Στη δεκαετία του '80 μετακομίζει στην Αθήνα. Εκεί σπουδάζει και μαγεύεται στους ήχους του punk, του darkwave και της ψυχεδέλειας. Το 1983 βρίσκεται με το συγκρότημα Sabotage μεταξύ ενός σχιζοφρενικού, μεταπάνκ, ηλεκτρονικού μπλουζοψυχεδελικού σχήματος, που έγραψε την δική του ιστορία αλλά χωρίς να μπει στη δισκογραφία.

## Ο πρώτος του δίσκος
Ο πρώτος του δίσκος ονομαζόταν «Άδηλος τόπος» και κυκλοφόρησε το 1999 μετά από μεγάλες μουσικές διαδρομές που πραγματοποιήθηκαν. Περιέχει rock, blues αλλά και ρεμπέτικα κομμάτια. Κερδίζει πολύ καλές κριτικές για αυτή του τη δουλειά και συνεχίζει  το πάθος του με τη μουσική. Διακρίνεται πλέον ως ένας μποέμ καλλιτέχνης και πολύ καλός συνθέτης. Το 2002 συνεργάζεται στη δισκογραφική δουλειά της Θεοδοσίας Τσάτσου «Κόκκινο» συμμετέχοντας με τέσσερεις δικές του συνθέσεις σε μουσική και στίχους, όπως το «Στη Θάλασσα», «Που να' σαι Τώρα» τα οποία αγαπήθηκαν όσο τίποτα άλλο και έγιναν πολύ γνωστά.

## Επιστροφή το 2003
Επανέρχεται με τη δεύτερη δισκογραφική δουλειά του, το 2003 με τίτλο «Πιο Πέρα Από Τα Όνειρα» κάτι το οποίο μας ζητά ο ίδιος να φτάσουμε με τη μουσική του. Αυτός ο δίσκος περιέχει δεκατρία τραγούδια σε μουσική και στίχους δικούς του. Ήχοι ηλεκτρονικοί, lounge, tribal και ενορχηστρώσεις, στις οποίες συμμετέχουν ερμηνευτικά η Θεοδοσία Τσάτσου με δυο κομμάτια, η Ελισάβετ Καρατσόλη με ένα τραγούδι και η Βασιλική Γούναρη με δύο κομμάτια, όπου άλλοτε περιγράφουν μια μουσική πραγματικότητα γεμάτη δυναμισμό και άλλοτε, σου δίνουν ευκαιρία να δραπετεύσεις και να ξεκινήσεις το ταξίδι. Η αποτοξίνωσή του από την ελληνική μουσική είναι οι ξένες μπαλάντες και εκφράζεται μέσα από το ραδιοφωνικό σταθμό.

Χρησιμοποιεί διαφορετικούς ήχους και ακούσματα με σκοπό να δελεάσει τον ακροατή. Το είδος της μουσικής που γράφει δεν δεσμεύεται από φόρμες και στυλ. Ο ίδιος πιστεύει πως «οι μελωδίες όπως άλλωστε και η ζωή είναι ένα ταξίδι σε κόσμους φανταστικούς». Γι αυτό, όπως μας προτείνει και ο ίδιος, θα πρέπει να τους εξερευνούμε, να τους «λεηλατούμε», να παίρνουμε ότι έχουμε ανάγκη και να φεύγουμε για άλλους τόπους.

## Πηγές
* https://web.archive.org/web/20111228224558/http://www.musiccorner.gr/biografies/mixas_g.html
* «Γιώργος Μίχας "Πιο πέρα από τα όνειρα"»
* https://web.archive.org/web/20111228100423/http://www.gr8media.gr/producers/17/giwrgos-mixas.html

Κατηγορία:Έλληνες τραγουδοποιοί
Κατηγορία:Έλληνες μουσικοί
Κυβέρνηση Γκέρχαρντ Σρέντερ 1998

Η **κυβέρνηση του Γκέρχαρντ Σρέντερ 1998** ανέλαβε τα καθήκοντα στις 27 Οκτωβρίου 1998 και κυβέρνησε μέχρι τις 22 Οκτωβρίου 2002. Μέλη της ήταν οι:

* Γκέρχαρντ Σρέντερ, καγκελάριος. 
* Γιόσκα Φίσερ
* Γκίντερ Φερχόϊγκεν
* Λούντγκερ Φόλμερ
* Όττο Σίλι
* Φριτς Ρούντολφ Κέρπερ
* Κορνέλιε Ζόννταγκ-Βόλγκαστ
* Χέρτα Ντόιμπλερ-Γκμελίν
* Έκχαρτ Πικ
* Όσκαρ Λάφονταιν
* Χανς Άιχελ
* Καρλ Ντίλλερ
* Μπάρμπαρα Χέντρικς
* Βέρνερ Μίλλερ
* Ζίγκμαρ Μόσντορφ
* Ντίτμαρ Στάφφελτ
* Μαργκαρέτα Βολφ
* Καρλ-Χάιντς Φούνκε
* Γκέραλντ Τάλχαϊμ
* Ματίας Μπέρνινγκερ
* Βάλτερ Ρίστερ
* Γκέρντ Άντρες
* Ουλρίκε Μάσερ
* Ρούντολφ Σάρπινγκ
* Πέτερ Στρουκ
* Βάλτερ Κόλμπο
* Μπριγκίττε Σούλτε
* Κριστίνε Μπέργκμανν
* Έντιτ Νίχους
* Αντρέα Φίσερ
* Ούρσουλα Σμιτ
* Κρίστα Νίκελς
* Γκούντρουν Σάιχ-Βαλχ
* Φραντς Μίντεφέρινγκ
* Ράινχαρντ Κλιμμτ
* Κουρτ Μπόντεβιγκ
* Άχιμ Γκρόσμανν
* Λόταρ Ίμρούγγερ
* Στέφαν Χίλσμπεργκ
* Ζίγκφριντ Σέφφλερ
* Αγγέλικα Μέρτενς
* Γιούργκεν Τριττίν
* Γκίλα Άλτμανν
* Ζιμόνε Προμπστ
* Έντελγκαρντ Μπουλμάν
* Βολφ-Μίχαελ Κάτενχουζεν
* Χάιντεμαρί Βίτσορεκ-Τσόιλ
* Ούσι Άιντ
* Μπόντο Χόμμπαχ
* Ρολφ Σβάνιτς
* Μίχαελ Νάουμανν
* Γιούλιαν Νίντα-Ρίμελιν
* Χάνς Μάρτιν Μπούρυ
* Φρανκ-Βάλτερ Σταϊνμάιερ

Επόμενη κυβέρνηση έγινε η Κυβέρνηση Γκέρχαρντ Σρέντερ 2002

Κατηγορία:Πολιτική της Γερμανίας
VI

Η συντομογραφία λατινικών χαρακτήρων **VI** ή **vi** ή **.vi** (στην αγγλική γλώσσα προφέρεται βι-άι) μπορεί να αναφέρεται:

## Γεωγραφικοί προσδιορισμοί
*Ως .vi στον top-level domain κωδικό για τις Αμερικανικές Παρθένους Νήσους στο Διαδίκτυο.
*Ως **VI** (και US-VI) στις Αμερικανικές Παρθένους Νήσους

## Άλλες χρήσεις
*Ως **VI** στον αριθμό 6 στους Ρωμαϊκούς αριθμούς.
*Ως **vi** στον Vi (διορθωτής κειμένου) στην πληροφορική.  
*Στην Volga-Dnepr Airlines αεροπορική εταιρεία  κατά IATA.
*Στη Βιετναμέζικη γλώσσα ως **vi** σύμφωνα με το πρότυπο ISO 639.
*Στην αρμονία της δυτικής ευρωπαϊκής μουσικής, με **VI** (σε μείζονα μορφή) ή **vi** (σε ελάσσονα μορφή) συμβολίζεται η έκτη βαθμίδα, γνωστή και ως *έκτη* ή *επιδεσπόζουσα*.
Μάρκο Γερμανικής Νέας Γουινέας

thumb|right|320px|5 Μάρκα. Εκδόθηκε από τις αρχές της Αυστραλίας

Το **μάρκο** ήταν νόμισμα της Γερμανικής Νέας Γουινέας, αποικίας της Γερμανικής Αυτοκρατορίας. Ήταν σε χρήση από το 1884 έως και το 1911, υποδιαιρείτο σε 100 πφένιγκ, και η ισοτιμία του με το γερμανικό μάρκο, το οποίο και αυτό ήταν νόμιμο χρήμα στην αποικία, ήταν 1/1.

## Ιστορικό
Αρχικά το νόμισμα που ήταν σε χρήση στην αποικία ήταν το γερμανικό μάρκο. Από το 1884 όμως κόπηκαν κέρματα για να χρησιμοποιηθούν συμπληρωματικά του γερμανικού μάρκου στα όρια της αποικίας. Τα κέρματα αυτά αποσύρθηκαν στις 15 Απριλίου 1911 και το γερμανικό μάρκο αποτέλεσε μέχρι και το 1915 το μόνο νόμιμο χρήμα της στην γερμανική Νέα Γουινέα.

Το 1914 κατά τη διάρκεια του Πρώτου Παγκοσμίου Πολέμου, η Γερμανική Νέα Γουινέα έρχεται υπό τον έλεγχο της Αυστραλίας . Το ίδιο έτος οι αρχές της Αυστραλίας εξέδωσαν χαρτονομίσματα (Treasury Note) εκφρασμένα σε μάρκα. Το 1915, το μάρκο αποσύρεται οριστικά και αντικαθίσταται από την λίρα της Αυστραλίας.

## Κέρματα
Το 1894, η εταιρεία της Νέας Γουινέας (γερμ:Neuguinea-Kompagnie) εκδίδει χάλκινα κέρματα με ονομαστικές αξίες του 1, 2 και 10 πφένιγκ και ασημένια του ½ 1, 2 και 5 μάρκων και το 1885 χρυσά κέρματα με αξίες των 10 και 20 μάρκων.

## Χαρτονομίσματα
Μεταξύ 1914 και 1915 η οι αρχές της Αυστραλίας τυπώνουν χαρτονομίσματα (Treasury Note) με ονομαστικές αξίες των 5, 10, 20, 50 και 100 μάρκων τα οποία σήμερα είναι εξαιρετικά σπάνια.

## Πηγές
* Krause, Chester L., and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Παραπομπές


## Εξωτερικοί σύνδεσμοι
*Χαρτονομίσματα (Treasury Note) του μάρκου που εξέδωσε η Αυστραλία
*Τα κέρματα του μάρκου

Κατηγορία:Ιστορικά νομίσματα
Κατηγορία:Παπούα Νέα Γουινέα
IX

Η συντομογραφία λατινικών ή ελληνικών χαρακτήρων **ΙΧ** και **Ι.Χ.** μπορεί να αναφέρεται:

*Ως **IX** είναι ο αριθμός 9 στους Ρωμαϊκούς αριθμούς.
*Ως **IX** στην πληροφορική στο τύπου UNIX IX (λειτουργικό σύστημα) 
*Ως **IX** στην αεροπορική εταιρεία Ai
* 
## Στην ελληνική γλώσσα
*Ως **ΙΧ** ή **Ι.Χ.** το **Ι**διωτικής **Χ**ρήσης όχημα (αυτοκίνητο, μοτοσικλέτα κλπ), επίσης ως Ι.Χ.Ε. το Ιδιωτικής Χρήσης Επιβατικό όχημα.